Klinček lesklý

Klinček lesklý (Dianthus nitidus) je trváca rastlina z čeľade silenkovité (Caryophyllaceae). Je to západokarpatský paleoendemit. Na Slovensku je zákonom chránený.

Rozšírenie 
Druh sa delí na dva poddruhy:
 Dianthus nitidus nitidus – vyskytuje sa iba na území Slovenska. Je obmedzený na pohoria Malá Fatra, Veľká Fatra, Chočské vrchy, Strážovské vrchy, Západné Tatry (v okolí Sivého vrchu). V Poľsku nebol výskyt potvrdený, aj keď je tam chránený.
 Dianthus nitidus lakusicii – vyskytuje sa v Srbsku a Čiernej Hore.

Opis 
Vytvára hustý porast nad ktorý rastú kvitnúce výhonky vysoké 10 až 30 cm s piatimi ružovými zúbkatými lupeňmi. Byľ nemá konáre, je holá. Je to trvalá rastlina, hemikryptofyt. Kvitne v júli, opeľujú ju prevažne motýle. Rastie na skalách pri nízkych trávnych porastoch. Rastie v nadmorskej výške , len na vápencovom podklade. Kvitne v júli a auguste.

Referencie

Iné projekty

Zdroj 
 
 Daniel Dítě: DIANTHUS NITIDUS Waldst. et Kit . – hvozdík lesklý / klinček lesklý

Silenkovité
Flóra Tatier
Alpínska flóra
Takmer ohrozené druhy
Zákonom chránené rastliny na Slovensku